Clovis-kulttuuri

Clovis-kulttuuri eli Llano-kulttuuri oli yksi varhaisimmista intiaanikulttuureista Pohjois-Amerikan Yhdysvalloissa noin 13 500–12 800 vuotta sitten. Tämän kulttuurin ihmiset koostuivat kivikautisista paleointiaaneista, jotka liikkuivat pieninä ryhminä riistan perässä ja metsästivät muun muassa mammutteja luisilla ja piikivikärkisillä keihäilläBerglund 1993 s. 189..

Clovis-kulttuuri vallitsi pääosin nykyisen Yhdysvaltain alueella, mutta joitakin löytöjä on tehty jopa Panamasta asti.Stanford & Bradley 2012 s. 32. Tunnetuimmat tämän kulttuurin jäljistä ovat New Mexicosta Clovisin kaupungin läheltä luolasta löytyneet jäänteet, jotka on ajoitettu 13 000 vuoden taakse. Vain muutaman vuosisadan kukoistettuaan Clovisin kulttuuri aloitti nopean jakaantumisensa lukuisiin uusiin paikallisiin perinteisiin eri puolilla mannerta ja katosi.Fagan 2011 s. 31.

Clovisin ihmisten alkuperää ei ole varmuudella selvitetty. Erään teorian mukaan heidän esi-isänsä saattoivat olla Euroopan lounaisia rannikkoalueita asuttaneita solutrealaisia, jotka ovat tulleet Ranskasta ja Espanjasta jään reunaa pitkin.Stanford & Bradley 2012 s. 14.Andersson & Henriksson 2010. s. 30. Useimmat todisteet kuitenkin viittaavat Clovisin ihmisten saapuneen Itä-Aasiasta. Esimerkiksi monien varhaisten paleointiaanilöytöjen DNA on tyyppiä, jota esiintyi lähinnä Itä-Aasiassa.

 Merkkejä varhaisemmista kulttuureista 
pienoiskuva|oikea|Mahdollisia Clovisin kulttuuria edeltäneitä esine- ja luulöytöjä on tehty koko Amerikan mantereelta.

Monet löydöt Amerikan mantereella viittaavat mahdolliseen ihmisasutukseen ennen Clovisin kulttuuria, jopa 60 000–70 000 vuotta sitten.Berglund 1993 s. 90. Monien löytöjen ajoitus on yhä kiistanalainen koska esimerkiksi maanvyörymät ovat saattaneet haudata tuoreempia esineitä vanhempiin kerrostumiin ja sotkea monet otetut radiohiiliajoitukset (C-14). Tunnetuimpia löytöpaikkoja ovat Pennsylvaniassa oleva Meadowcroft Rockshelter ja Virginian Cactus Hill. Etelä-Amerikan mantereella Chilessä olevan Monte Verden löydöt ja Venezuelan El Jobon Taima-Taima-luolan löydöt ovat mahdollisesti jopa 2000 vuotta vanhempia kuin Clovis-kulttuurin löydöt.Simms 2008. s. 106.

Viimeisin löytö Clovisia varhaisemmasta kulttuurista tehtiin Oregonissa vuonna 2002–2003. Tuolloin kaivettiin esiin Paisleyn luolat, jotka olivat syntyneet muinaisen järven rantaan. Luolista on löydetty selviä merkkejä noin 14 000 vuotta vanhoista ihmisten tuottamista jätöksistä..

 Clovis ja Amerikan asutus 
pienoiskuva|Erään teorian mukaan Amerikan mantereen ensimmäiset asukkaan tulivat Beringin salmen läpi jääkauden lopulla avautunutta jäätöntä käytävää pitkin.

Useimpien tutkijoiden mielestä Clovis-kulttuurin yläpaleoliittiset ihmiset asuttivat ensimmäisenä Amerikan Itä-Aasiasta käsin. Riukiusaarilla Japanissa tavattiin merkkejä ihmisasutuksesta jo 35 000–15 000 vuotta sitten. Ihmisiä saapui Kamtšatkan niemimaalle, läntiseen Beringiaan viimeistään n. 17 000 vuotta eli 14 000 radiohiilivuotta sitten mahdollisesti silloin kun jääkauden ankarin vaihe hellitti tilapäisesti.

Ensimmäisten amerikkalaisten on uskottu yleisesti tulleen jalkaisin Beringinsalmen yli jääkaudella kun merenpinta oli alhaalla jäätiköiden sidottua itseensä suuria määriä vettä. Paleointiaanit saapuivat ensin Alaskaan noin 14 000 vuotta sitten (12 000 radiohiilivuotta sitten) ja vaelsivat ehkä myöhemmin Kalliovuorten itäisillä rinteillä olevan Kordillieerien jääkäytävän läpi, joka johti Albertan jäättömille eteläisille tasangoille.Stanford & Bradley 2012 s. 7.

Toinen mahdollinen saapumisreitti on veneillä pitkin Kanadan länsirannikkoa, missä jäätikkö vetäytyi aiemmin ja nopeammin kuin Kanadan jääkäytävän kohdalla. Tällöin intiaanit olisivat saapuneet ensimmäisenä Yhdysvaltoihin luoteisrannikoille. Uusimpien tutkimusten valossa Clovisin ihmiset ovat saattaneet tulla Atlantista reittiä pitkin Lounais-Euroopasta ja tehneet maihinnousun Pohjois-Amerikan itärannikolla.Stanford & Bradley 2012 s. 248.

 Clovisin alue 

Clovisin kulttuuri levittäytymisen tapahtui joko lännestä itään tai päinvastoin. Nykyisen näkemyksen mukaan Clovisin kärkiä ja näitä muistuttavia kärkiä löytyy eniten Mississipin länsipuolelta. Siellä
niitä on monin paikoin yli 5 kappaletta/1000 km2. Myös Texasista, New Mexicosta ja Kaliforniasta on löydetty paljon muinaisia kärkiä.  Frontiers of Anthropology. Mutta Clovis-tyyppisiä kärkiä oli 13 000 kalenterivuotta sitten myös melko paljon Kanadan jääkäytävässä  ja Seattlen lähelläTHIS IS THE CLOVIS. Mutta vain vähän Alaskassa. Etelässä Clovis-kärkien alue ulottui aivan pohjoisimpaan Meksikoon.
Mutta oudosti, Clovis-löytöjä tehtiin aluksi lähinnä Suurten tasankojen alueilta. Erään vanhentuneen teorian mukaan Clovisin varhaisin pääpainopiste olisi ollut eteläisillä tasangoilla Texasista ja Oklahomasta (13 450–12 900 kalenterivuotta) kaivettujen löytöjen perusteella. Myöhemmin suurimmat löydöt kaivettiin mantereen itäosasta. Ohiosta ja Alabamasta on löydetty enemmän Clovisin nuolenkärkiä kuin muista osavaltioista.Lepper 2005. s. 42. Kanadan itärannikolta Nova Scotiasta löytyvä Debert oli pohjoisin itärannikon Clovis-paikoista ja sijaitsi 100 kilometrin päässä mannerjäätikön reunasta noin 12 600 vuotta sitten. Myös Chesapeakenlahdelta löydetyt vanhat merenalaiset löydökset ja maininnat Suurten järvien ympäristön muinaisesta asutuksesta tukevat Clovisin kulttuurin itäisiä alkujuuria.Stanford & Bradley 2012 s. 242. Pohjois-Amerikan länsirannikolla Clovisin alue ulottui Kaliforniaan, joskin näin läntiset löydöt olivat harvinaisia.Bradley 2012 s. 253..

Etelä-Amerikassa ensimmäiset Clovisiin viittaavat löydöt ajoitettiin 12 750 vuoden takaisiksi. Väli-Amerikassa Clovis-kärkiä on löydetty Guatemalasta, Costa Ricasta ja jopa Panamasta asti. Lisäksi Clovis-tyyppisiä kärkiä on kaivettu esiin niinkin etelästä kuin Venezuelasta..

Varsinaisen Clovisin kauden pituudeksi on arveltu vain joitakin satoja vuosia. Vaikka jääkauden jälkeisten vesistöjen ja niitä ympäröivien suoalueitten ylittäminen on vienyt aikaa, on kulttuurin leviäminen mantereen eri kolkkiin tapahtunut nopeasti. Eräiden nykytutkijoiden mukaan kulttuurin sijaan pitäisi puhua eri yhteisöjen omaksumasta  samankaltaisesta tarve-esineiden työstötekniikasta, jonka joku metsästäjien ryhmä aloitti tekemällä tunnusomaisen uurteen keihäänkärkiinsä. Tapa siirtyi ryhmältä toiselle ja kulkeutui liikkuvan elämäntavan mukana laajoille alueille.

Clovis-leiripaikoilta on löydetty piikivijätettä, ja luuytimen esille saamiseksi murskattuja tai poltettuja luita. Löydöksien joukossa on myös kivestä hakattuja säleitä, joista on tehty esineitä, ja mammutinluista tehtyjä sylintereitä. Varsinaisia ihmisasumuksista ei ole riittäviä todisteita. Metsästyksessä käytettiin monia eri keinoja. Joskus saalistettava eläinlauma ajettiin alas kallionjyrkänteeltä. Saaliin metsästys ja jälkikäsittely oli ohjattua yhteistoimintaa. Kaivauksissa löydetyt pienten eläinten luut, kalojen ja nilviäisten jäänteet sekä erilaiset siemenet todistivat, että nämä ihmiset hyödynsivät kaikenlaista ravintoa.Fagan2008 s. 81.

Eläimistö ja sen katoaminen
Vaikka Clovisin ihmisten ruokavalioon kuuluivat kaikki luonnon antimet heidät tunnetaan parhaiten suurriistan metsästäjinä. Saalistuksen kohteina olivat pääasiassa biisonit, mutta myös mammutit, mastodontit, hirvet, hevoset ja kamelit.Cabrillo.edu  Clovis Complex. 

Noin 11 000–10 000 vuotta sitten tapahtuneet jääkauden päättymiseen liittyvät ilmastonmuutokset aiheuttivat todennäköisesti sen, että suurin osa Jääkauden aikaisista suurista eläinlajeista kuoli Amerikassa sukupuuttoon Clovis-kauden aikana.Jared Diamond, Tykit taudit ja teräs, Terra Cognita 2003, s. 52, 50 Lämmintä Alleröd-kautta seurannut kylmä ja kuiva Dryas-kausi koetteli koko mannerta. Muun muassa mammutti ja mastodontti hävisivät. Myös lentokyvyttömät petolinnut kuten strutsit katosivat. Samoin kävi hirviösusien, jättiläiskokoisten majavien, laiskiaisten, glyptodonttien ja sapelihammaskissojen.Mann 2005. s. 157.

Uusien näkemyksen mukaan monien eläinten katoaminen olisi ilmastonmuutoksen, ei ihmisen syytä.

 Aikalaiset ja seuraajat
Clovisin aikalaiseksi katsotaan lounaisilla alueilla vaikuttanut Sandia-kulttuuri, jonka tunnusmerkkeinä olivat pyöreämuotoiset keihäänkärjet. Viimeistään Clovis-kulttuurin aikana itäinen Beringia (Alaska) oli lähes varmasti jo asutettu. Varhaisia löytöjä edustavat Amerikkalaista Paleoarktista perinnettä edustaneet Nogahabara ja Swan Point Site, joista ensimmäinen oli hylätty noin 13 000 vuotta sitten. Alaskassa vaikuttanutta Denali- ja Nenana-kulttuureita pidetään yleisesti vanhimpina sikäläisistä paleoliittisen kauden kulttuureista. Ne juonsivat suoraan koillisen Siperian Dyuktai-kulttuurista, mutta omasivat myös piirteitä Clovisista. Varhaisimpia Clovis-kärkiä ei ole löydetty Alaskasta, Kanadan jääkäytävästä tai Tyynenmeren rannoiltaPauketat-Loren 2005, s. 50..

Clovisin pitkästä, uurretusta kärjestä kehittyi aikaa myöten monia muunnoksia. Alussa uurre piteni ja kärjen koko pieneni. Noin 11 000 radiohiilivuotta sitten ilmestyivät pitkäuurteiset, Clovisin kärkiä muistuttavat Gaineyn kärjet, joiden perä oli hyvin kaareva. Gaineyn kanssa samoihin aikoihin ilmestyneissä Folsomin kärjissä uurre oli "pääasia" ja kärkiosa selvästi Clovisin tyyppiä pienempi. Gaineyn jäädessä lähinnä itäisten alueiden harvoin mainituksi haarautumaksi levisi Folsom laajoille alueille länteen ja Suurille tasangoille ja siitä tuli Clovisin varsinainen seuraaja.Pauketat-Loren 2005, s. 51.Alex200. s. 50. Suurilla syvänteillä, Kolumbian ylätasangolla ja Tyynenmeren luoteisrannikolla vaikuttaneessa Stemmed Pointin kulttuurissa ei ollut merkkejä Clovisin vaikutuskaudelta jääneistä piirteistä..

Clovisin vanavedessä syntyivät Tennesseestä ja Kentuckystä löydetyt Barnes/Cumberland-kärjet. Noin 11 000 kalenterivuotta sitten levisi pitkä, uurteeton Wyomingin Agate Basinista alkunsa saanut kärkityyppi. Myös Goshen ja Folsom uudistivat irtokärkien kehityskaarta. Keski-Amerikassa syntyi Clovisin pohjalta luultavasti Panaman seuduilla niin sanottu kalanpyrstökärki-perinne, joka levisi Tulimaahan asti.Strimmer 2009 s. 31..

 Vertailu Vanhan Maailman kulttuureihin 

Clovis-kulttuurin löydöt ovat tyypillisiä myöhäispaleoliittisia löytöjä, jotka ovat yhdistelmä monesta Euroopan paleoliittisen kauden kulttuuristaWest 1996, s. 554. Clovisin kärjet muistuttavat jääkautisen nykyisissä Espanjassa ja Lounais-Ranskassa vaikuttaneen Solutrén tietyn tyyppisiä kärkiä. Solutrén tunnetaan erityisen hienostuneesta kivenkäsittelytekniikasta, ja se mainitaan Länsi-Euroopan kehittyneimpänä paleoliittisena kulttuurina. Yhteistä Clovisille ja Euroopan esineistölle ovat muun muassa kiviytimet joista työkaluja on isketty, linssimäiset kaksipuoliset terät, soikeat veitset, harvinaiset kivipalakaivertimet ja puolikuun muotoiset veitset. Solutrealaistén värikäs luolataide puuttui clovisilaisten jälkeen jättämästä kulttuurista, mutta pienten kivien käyttö koristeluihin oli molemmilla lähes identtinen. Kummassakin kulttuurissa oli käytössä myös samankaltainen perinne, jossa työkalut haudattiin ja peitettiin punaisella okralla.

Clovisin esineistöstä löytyy yhtäläisyyksiä niin ikään Baringian paleoliittisiin ja Euroopan myöhäispaleoliittisiin löytöihin samoin kuin Aurignacin ja Madeleinen kulttuureihin.

Geneettiset tutkimukset

Amerikan intiaanien isälinjan haploryhmä on Q. Kuvaan sopiikin hyvin, että Anzickista löydetyn Clovisin aikaisen pojan jäänteiden isälinjan haploryhmä on Q1a2a1 (L54), joka on intiaanien isälinjan haploryhmän Q1a2a1a1 (M3) edeltäjä. Intiaanien äitilinjoja on useita.

Ensimmäiset geneettiset tutkimukset 1990-luvulla osoittivat Amerikan mantereen intiaanien jakaantuneen neljään eri mitokondriaaliseen DNA-haploryhmään. Nämä sukulinjat periytyvät äidin puolelta. B-ryhmää on löydetty vain Japanin, Kiinan, Kaakkois-Aasian, Polynesian ja Melanesian alkuperäisväestöstä.Simms 2008. s. 108. A-, C- ja D-haploryhmät johtavat olettamusten mukaan pääosin Siperiaan. Perintötekijöiden kulkeutumisaika ja -reitit ovat auki, mutta useat tutkijat uskovat useaan eri muuttoliikkeeseen, joista ensimmäinen olisi tehty 20 000-40 000 vuotta sitten, viimeinen vasta jääkauden päättyessä. B-ryhmän uskotaan muuttaneen muita ryhmiä myöhemmin.

Vuonna 1997 geneetikot löysivät alkuperäisten amerikkalaisten keskuudesta viidennen haploryhmän, joka tunnetaan nimellä X. Tämä ryhmä keskittyy Suurten järvien ja Ohion alueille ja saattaa kertoa Clovisin ihmisten alkuperästä. Tiedemiehet ovat varmoja, että kysymyksessä ei ole keskinäisten seka-avioliittojen aiheuttama uusi muunnos, vaan alkuperäinen erillinen ryhmä. X-haploryhmää esiintyy harvinaisena itäisessä Siperiassa asuvalla paikallisella heimolla, mutta on suhteellisen yleinen Pyreneitten niemimaalla ja baskien keskuudessa. Tätä ryhmää löytyy myös Bulgariasta, Suomesta ja Israelista.

Clovis-ihmisten mahdollinen geneettinen yhteys Lounais-Euroopan solutréanilaisiin on uusimpien tutkimusten myötä vahvistunut varteenotettavaksi vaihtoehdoksi. Ensimmäisenä solutrénilaisten ja clovislaisten mahdollista yhteyttä toisiinsa tutki 1990-luvulla Smithsonian instituutin arkeologi Dennis Stanford. Solutrén-kulttuurin asiantuntijat suhtautuivat teoriaan kielteisesti, eikä Stanfordin ehdotusta julkaistu yhdessäkään tieteellisessä julkaisussa.Mann 2005. s. 383.. Stanford jatkoi kuitenkin tutkimuksiaan, joista kertoo 2012 ilmestynyt Across Atlantic Ice. Näiden tutkimustulosten valossa voidaan esittää varsin perusteltu teoria siitä, että Clovisin esi-isät olivat eurooppalaisia. Väitteet perustuvat vanhojen löydösten ajankohtiin, arkeologiin tavarakokoelmiin ja ympäristötekijöiden rekonstruktioon.Stanford & Bradley 2012 s. 247.

 Varhaiset ihmislöydöt 

Löydökset muinaisten amerikkalaisten luurangoista ovat harvinaisia. Eurooppalaiset ovat löytäneet lukuisia yli 10 000 vuotta vanhoja luurankoja, mutta Pohjois-Amerikassa vastaavia löydöksiä on tehty vain 9. Näiden ruumislöytöjen ajoitukset ovat edelleen kiistanalaista, ja eri tutkijat ovat antaneet eri arvioita sirpaleina löydettyjen luurankojen kytköksistä nykyajan rotuihin, kansoihin ja heimoihin.Mann 2005. s. 153.

Vuonna 1959 löydettiin Kalifornian edustalta Sante Rosan saarelta luuranko, joka nimettiin Arlington Springsin mieheksi. C-14 menetelmä antoi miehen iäksi 13 000 vuotta eaa. Löytö todisti ihmisten käyttäneen veneitä jo muinaisina aikoina. Nevadasta löytynyt Spirit Cave man (henkiluolan mies) ja Idahon Buhl woman (Buhlin nainen) edustivat samoja aikakausia. Kummastakin luurangosta löytyi selviä yhtäläisyyksiä ainuihin, Japanin varhaisiin asukkaisiin.Simms 2008. s. 108.

Brasiliasta löydetty Luzia-luuranko, joka on yli 11 000 vuotta vanha, muistuttaa geneettisiltä ominaisuuksiltaan Australian aboriginaaleja. 1990-luvun lopulla Brittiläisessä Columbiassa toimivan Simon Fraserin yliopiston Arkeologi Knut Fladmark esitti teorian, että Amerikan alkuperäiset asukkaat ovat saattaneet olla Australian alkuasukkaita.Mann 2005. s. 171. Mutta Luzian äitilinjan haplotyyppi oli D1, jota esiintyy nykyajan intiaaneilla.

Vuonna 1997 Washingtonista löydettiin noin 10 000 vuotta vanha Kennewickin ihmisen luuranko. Pääkallon muoto sai johtavan tutkijan uskomaan, että muinaiset intiaanit olivat juuriltaan eurooppalaisia. Uutinen levisi julkisuuteen lehdistön välityksellä. Arkeologit ja intiaaniaktivistit pilkkasivat väitettä yksimielisesti.Mann 2005. s. 170. Yhdysvaltain armeijan pioneerit aikoivat luovuttaa luurangon nez perce-intiaaneille haudattavaksi heidän esi-isänään. Joukko tiedemiehiä esti kuitenkin luovutuksen paikallisten poliitikkojen myötävaikutuksella. Vuonna 2005 pieni ryhmä tiedemiehiä tutki yli 300 Kennewickin miehen luuta löytääkseen lisää todistusaineistoa muinaisen vainajan alkujuurista.  2010-luvulla tehtyjen DNA-tutkimusten mukaan Kennewickin mies oli intiaani. Kennewickin miehen isälinjan haplotyyppi oli Q-M3 ja äitilinjan tyyppi X2aThe ancestry and affiliations of Kennewick Man Morten Rasmussen et al,  Nature 523, 455–458 (23 July 2015), http://dx.doi.org/10.1038/nature14625.

 Clovisin esineistöä

Clovisin keihäiden irtopäiden, lihankaapimien ja monien muiden työkalujen valmistamiseen käytetyt kiviaineet olivat piikivi,kalsedoni, jaspis ja laavalasiFagan 2009. s. 28..

Clovisin kärjet olivat 8–13 cm pitkiä, litteitä hyvin työstettyjä koveraperäisiä, ja muistuttavat lähinnä Solutrén kärkiä. Tutkijoiden mukaan Clovis-tyylisellä keihäänkärkien uurtamisella ei saavuteta merkittävää etua, vaan tällä on voinut olla jokin sosiaalinen tai uskonnollinen merkitys.
Koristeltuja ja väkäsillä varusteltuja kärkiä (Florida)Stanford & Bradley 2012 s. 60. Joskus kärkien sivussa oli kahva.
Mammutin  syöksyhampaista tehtyjä kärkiä.
Käsikirveitä ja -puukkoja, jotka oli tarkoitettu enemmän teurastukseen kuin puun käsittelyyn.
Erilaisia Raaputtimia puun käsittelyyn ja viimeistelyyn.
Kaivertimia koville ja pehmeille materiaaleille. Käytettiin mahdollisesti nahan koristelun lisäksi eräänlaisina tatuointineuloina.Stanford & Bradley 2012 s. 57.
Piikivileikkureita, joskus sirpin muotoisia.
Kaapimia (sivulta katsoen koveria), muun muassa pisaramaisia ja kolmiomaisia,joiden päässä puolikuun muotoinen terä
Säleistä iskettyjä talttamaisia esineitä ja pientä poraa vastaavia työkaluja, joilla tehtiin reikä puuhun.Stanford & Bradley 2012 s. 56.
Suhteellisen raskaita varrellisia kuokkamaisia työkaluja.
Erilaisia nahan käsittelyyn tarkoitettuja kaapimia.
Kaksipäisiä luutappeja, joiden käyttötarkoitus saattoi liittyä seremonioihin. Muistuttavat jääkautisen Euroopan Aurignacin kulttuurin vastaavia.
Hirvieläimen sarvista tehtyjä koristeltuja ja molemmista päistään viistettyjä sauvoja.Stanford & Bradley 2012 s. 59.
Terävä syöksyhammasta muistuttava luutappi, jota on käytetty piikiven työstötalttana
Luunaskaleita, joissa terävä kärki,(keksittiin jossain vaiheessa jääkaudella, ehkä Solutren aikana). Käytetty vuotien käsittelyyn.
Luusta valmistettuja keihäänvarren siloittamiseen käytettyjä esineitä, joissa on reikä keskelläCeram 1973 s. 201.. (Vastaavia löydetty Luoteis-Siperiasta ja Madeleinen kulttuurin esineistöstä.)

Tärkeimpiä ajoitettuja Clovis-kohteita
Listassa olevat luvut ilmaisevat kalenterivuosia, jotka on kalibroitu radiohiiliajoituksista.Stanford & Bradley 2012 s. 42. Noin 13 000 vuotta eli 11150 radiohiilivuotta vanhat paikat ovat jo tavallisia.

 Löytöpaikka  Osavaltio  Löydön oletettu ikä  Löydön laajuus ja sisältö Gault Site Keski- Texas 13 450–12 900. Suuri leiripaikka. Löydetty mm. kalkkikivistä tehty neliömäinen rakennelma, joka on saattanut olla ihmisasutuksen lattia.Stanford & Bradley 2012 s. 35.. Adams Site Tennessee 12 500–13 000 Suuri leiripaikka. Well Creek Crater Tennessee 12 500–13 000 Suuri leiripaikka. Topper Etelä-Carolina Mahdollisesti yli 15 000 vuotta. Suuri leiripaikka, jossa osa löydöksistä viittaa Esi-Clovisiin. Carson-Conn-Sort Tennessee 12 500–13 000 Suuri leiripaikka, ympäristössä paljon piiliuskelähteitä.Stanford & Bradley 2012 s. 39.. Big Pine Etelä-Carolina 12 500–13 000 Suuri leiripaikka, jonka kaivauksissa on löytynyt työkalujen lisäksi todisteita muinaisesta kallionlouhinnasta ja runsaista piiliuskelähteistä ylämaalla sekä Savannahjoen varrella. Kincaid Rockshelter Etelä-Texas Noin 13 000 Clovisin kesäiseltä leiripaikalta löydetty alligaattorien, kilpikonnien, vompattien ja pesukarhujen luita.Stanford & Bradley 2012 s. 44.. Aubrey Texas 13 560 Läheltä nykyistä Dallasia löydetty jälkiä mammuttien, biisonien ja suurten maalaiskiaisten tappopaikoista.. Lange Ferguson Etelä-Dakota 13 000 Mammuttien tappopaikka. Paleo Crossing Ohio 13 000 Mahdollisesti pohjoisen Ohion ensimmäisen intiaanisiirtokunnan leiripaikka. Anzick Montana 13 000 132 luutyökalua ja muuta esinettä löydetty romahtaneesta kalliosuojasta.. Whipple Site New Hampshire 12 674 Työkalulöytöjä. Blackwater Craw New Mexico 13 275 Esineitten joukossa luusta muotoiltuja helmiä, jotka todistavat, että Clovisin ihmiset koristelivat itseään.Stanford & Bradley 2012 s. 177.. Dent Site Colorado 12 635–12 899 Löydetty muun esineistön mukana tulvien esiin nostamat suuren mammutin jäänteet, joissa lonkkaluun alapuolella Closisin keihäänkärki.Stanford & Bradley 2012 s. 4.. Colby Wyoming 12 908 Toiminut Lähinnä ruoan varastointipaikkana. Sheaman Wyoming 12 130 Keihäänkärkiä, käsikirveitä ja muita työkaluja. East Wenatchee Washington 12 000–13 000 Löydetty haudattuja ja punaisella okralla maalattuja esineitä sekä sirpaleita kahden lapsen pääkalloista. Sloth Hole Florida 13 035 Lukuisia mammutin syöksyhampaista tehtyjä sauvoja ja Clovisin kulttuurille epätavallisia väkäisharppuunoita suurten vesieläinten saalistamiseen.Webb 2006. s. 534. Shawnee Minisink Pennsylvania 12 935 Clovisin aikaista esineistöä, mutta ei merkkejä sukupuuttoon kuolleen suurriista tappopaikoista. Cactus Hill Virginia 12800 Clovisia varhaisemman kulttuurin aikaisia kaivertimia, käsikirveitä ja irtokärkiä.Stanford & Bradley 2012 s. 105.

Katso myös
Myöhäispaleoliittinen
Intiaanien alkuperä
Paleointiaanit
Pleistoseenin joukkosukupuutto
Folsom-kulttuuri
Daltonin kulttuuri
Kalanpyrstökärki
Solutré-kulttuuri

 Lähteet 
Alex, Lynn M: Iowa's Archaeological Past (Bur Oak Original), Univ of Oklahoma Press. 
Anderson, Rani-Henrik ja Henriksson, Markku: Intiaanit (Pohjois-Amerikan alkuperäiskansojen historia) Gaudeamus, 2010. 
 Berglund, Björn E. Ensimmäiset ihmiset, Ihmisen suku 1, Wsoy, 1993. 
Bradley, Bruce A. Across Atlantic Ice, Univ of California Press, 2012.  
Ceram, C.W: Ensimmäinen amerikkalainen: intiaanien arvoitus, Vaasan kirjapaino, 1973. 
Fagan, Brian: The First North Americans, Thames & Hudson, 2011.  
Fagan, Brian: Pitkä kesä: ihmiskunnan historia ja ilmastonmuutos, Gummerus, 2008. 


Haynes, Gary: American Megafaunal Extinctions at the End of the Pleistocene, Springer, 2009. 
Lepper, Bradley T: Ohio Archeology, Orange Frazer Press, 2005.  
Mann, Charles C: "1491, The Americas Before Columbus", Granta Books, 2005.  

Simms, Steven R. Ancient People of the Great Basin and Colorado Plateau, Left Coast Press, 2008.  
Stanford, Dennis J. & Bradley, Bruce A. Across Atlantic Ice, Univ of California Press, 2012.  
Webb, David: First Floridians And Last Mastodons: The Page-Ladson Site in the Aucilla River, Springer, 2006. 

 Viitteet 

 Aiheesta muualla 

Clovis
Umanitoba Clovis 
Siberian Fluted point
Clovis 
Clovis
 Archaeology in Oregon
 Konferenssi: Abstraktiluettelo 

Luokka:Paleointiaanit
Luokka:Yhdysvaltain esihistoria